**ДО ОБЩИНСКИ СЪВЕТ**

**ГРАД АПРИЛЦИ**

### ПРЕДЛОЖЕНИЕ

#### ОТ Д-Р МЛАДЕН МАКСИМОВ ПЕЛОВ – КМЕТ НА ОБЩИНА АПРИЛЦИ

**ОТНОСНО:** Актуализация на Общинска програма за управление на отпадъците на територията на Община Априлци за периода 2017 – 2020г.

**УВАЖАЕМИ ОБЩИНСКИ СЪВЕТНИЦИ,**

Съгласно чл. 52, ал.3, т. 1 от Закон за управление на отпадъците, Програмата за управление на отпадъците се разработва и приема за период, който следва да съвпада с периода на действие на Националния план за управление на отпадъците, които е разработен за периода 2014-2020г. и се актуализират при промяна във фактическите и/или нормативните условия. Промяната в нормативната база по отношение на управление на отпадъците на национално ниво променя определени схеми, досегашни практики и дава нови насоки и предвиждания, които следва да се имат предвид в настоящата актуализация.

 Програмата има за цел да се постигне екологосъобразно управление на отпадъците в общината за да се постигне намаляване на въздействията върху околната среда, причинени от образуваните отпадъци, подобряване на ефективността на използваните ресурси, увеличаване на отговорността на замърсителите и стимулиране на инвестициите и дейностите в областта на управление на отпадъците.

##### В тази връзка предлагам на Общински Съвет Априлци да приеме следния

ПРОЕКТ за РЕШЕНИЕ:

 На основание чл.21, ал.1, т.12 от ЗМСМА Общински съвет Априлци

РЕШИ:

1. Приема Актуализирана Общинска програма за управление на отпадъците на територията на Община Априлци за периода 2017 - 2020 год.

**Приложение:** АктуализиранаОбщинска програма за управление на отпадъците на територията на Община Априлци за периода 2017 - 2020 год.

**Д-Р МЛАДЕН ПЕЛОВ**

**Кмет на Община Априлци**